[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 29.4.2008

COM(2008) 228 τελικό

2008/0086 (CNS)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

για τη σύσταση αυτοτελούς υποχρέωσης του Μαυροβουνίου και την αντίστοιχη μείωση της υποχρέωσης της Σερβίας όσον αφορά το μακροπρόθεσμο δάνειο που χορήγησε η Κοινότητα στην Ένωση Κρατών Σερβίας και Μαυροβουνίου (πρώην Ομοσπονδιακή Δημοκρατία της Γιουγκοσλαβίας) δυνάμει των αποφάσεων 2001/549/EΚ και 2002/882/EΚ του Συμβουλίου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Πλαίσιο της πρότασης |

110 | Αιτιολόγηση και στόχοι της πρότασης Η Επιτροπή προτείνει την έκδοση νέας απόφασης του Συμβουλίου για τη σύσταση αυτοτελούς υποχρέωσης του Μαυροβουνίου για την εξόφληση μέρους των δανείων μακροοικονομικής χρηματοδοτικής συνδρομής («ΜΧΣ») της Επιτροπής, που χορηγήθηκαν στην πρώην Ομοσπονδιακή Δημοκρατία της Γιουγκοσλαβίας («ΟΔΓ»), η οποία μετονομάσθηκε εν συνεχεία Ένωση Κρατών Σερβίας και Μαυροβουνίου («ΕΚΣΜ»). Τα δάνεια μακροοικονομικής χρηματοδοτικής συνδρομής συνολικού ύψους 280 εκατομμυρίων EUR χορηγήθηκαν στην ΟΔΓ/ΕΚΣΜ μεταξύ Οκτωβρίου 2001 και Μαΐου 2005 δυνάμει των αποφάσεων 2001/549/EΚ και 2002/882/EΚ, όπως έχουν τροποποιηθεί και που έχουν πλέον λήξει (εφεξής «αποφάσεις του Συμβουλίου»). Μετά τη διακήρυξη της ανεξαρτησίας του Μαυροβουνίου, τον Ιούνιο 2006, η ΕΚΣΜ διαλύθηκε και η Σερβία ανακηρύχθηκε διάδοχο κράτος της ΕΚΣΜ βάσει του άρθρου 60 του καταστατικού χάρτη της Ένωσης Κρατών Σερβίας και Μαυροβουνίου. Κατά συνέπεια, η Σερβία διαδέχθηκε την ΕΚΣΜ ως η νομική οντότητα που φέρει την ευθύνη των κρατικών χρεών, που είχε συνάψει η ΠΟΔΓ ή η ΕΚΣΜ, περιλαμβανομένων των προαναφερόμενων δανείων μακροοικονομικής χρηματοδοτικής συνδρομής. Εντούτοις, στις 10 Ιουλίου 2006, η Σερβία και το Μαυροβούνιο συνήψαν διμερή συμφωνία για τον καταμερισμό των χρηματοπιστωτικών υποχρεώσεων της διαλυθείσας πλέον ΕΚΣΜ. Σύμφωνα με την εν λόγω συμφωνία, οι χρηματοπιστωτικές υποχρεώσεις έναντι της Ευρωπαϊκής Κοινότητας όσον αφορά τα δάνεια ΜΧΣ, εξυπηρετούνται σε αναλογία 90% από τη Σερβία και 10% από το Μαυροβούνιο, εκτός εάν πρέπει να χρησιμοποιηθεί άλλο ποσοστό βάσει της αρχής του τελικού δικαιούχου. Ως συνέπεια της διμερούς συμφωνίας, η Επιτροπή λαμβάνει επί του παρόντος τους οφειλόμενους τόκους σε δύο χωριστές πληρωμές, μία από καθεμία από τις δύο χώρες, σε αναλογία 90% από τη Σερβία και 10% από το Μαυροβούνιο, με εξαίρεση τους οφειλόμενους τόκους επί του μεγαλύτερου ενιαίου δανείου ΜΧΣ ύψους 225 εκατομμυρίων EUR, το οποίο εξυπηρετείται σε αναλογία 99,47% από τη Σερβία και 0,53% από το Μαυροβούνιο σύμφωνα με την αρχή του τελικού δικαιούχου. Οι ισχύουσες δανειοδοτικές συμφωνίες που συνήφθησαν μεταξύ Επιτροπής και ΟΔΓ/ΕΚΣΜ δεν στοιχειοθετούν, όσον αφορά τα δάνεια, οφειλή ή υποχρεώσεις για το Μαυροβούνιο ως ανεξάρτητο κράτος, το οποίο εκ των πραγμάτων εξυπηρετεί εν μέρει αυτές τις οφειλές, αλλά μόνο για τη Σερβία υπό το καθεστώς του διάδοχου κράτους της ΕΚΣΜ. Σε περίπτωση αθέτησης, η Κοινότητα θα είναι επομένως υποχρεωμένη να απευθύνει τις αξιώσεις της στη Σερβία ανεξάρτητα από το εάν η μη πληρωμή ή η καθυστέρηση πληρωμής αφορά μέρος του δανείου το οποίο υποχρεούται να εξοφλήσει το Μαυροβούνιο σύμφωνα με τις διατάξεις της διμερούς συμφωνίας. Λόγω της μακράς περιόδου κατά την οποία θα λάβουν χώρα οι επιστροφές (οι αποπληρωμές του κεφαλαίου προγραμματίζονται για την περίοδο από το 2012 μέχρι το 2020) και λαμβάνοντας υπόψη τις πολιτικές σχέσεις που έχει αναπτύξει και αναπτύσσει η Ευρωπαϊκή Ένωση με το Μαυροβούνιο μετά τη διάλυση της ΕΚΣΜ, η Επιτροπή προτείνει: i) τη θέσπιση νέας απόφασης του Συμβουλίου, για α) τη σύσταση αυτοτελούς υποχρέωσης του Μαυροβουνίου έναντι της Ευρωπαϊκής Κοινότητας και β) την αντίστοιχη μείωση της υποχρέωσης της Σερβίας έναντι της Ευρωπαϊκής Κοινότητας· και ii) μετά την έγκριση του συνημμένου σχεδίου απόφασης του Συμβουλίου, τη σύναψη συμφωνίας δανείου με το Μαυροβούνιο για τη σύσταση υποχρέωσής του έναντι της Κοινότητας όσον αφορά την αναλογία των δανείων ΜΧΣ για τα οποία το Μαυροβούνιο ανέλαβε υποχρέωση έναντι της Σερβίας. Παράλληλα, η Επιτροπή προτείνει να εγκριθούν οι κατάλληλες τροποποιήσεις των δανειοδοτικών συμφωνιών που ισχύουν με τη Σερβία ώστε να μειωθεί ανάλογα η υποχρέωσή της. |

120 | Γενικό πλαίσιο Μετά τις πολιτικές αλλαγές που επήλθαν στην ΟΔΓ στα τέλη του 2000, οι αρχές της χώρας επέτυχαν σημαντική πρόοδο στις οικονομικές μεταρρυθμίσεις και σταθερότητα. Πέραν της εξωτερικής χρηματοδότησης που χορήγησαν οι διεθνείς χρηματοπιστωτικοί οργανισμοί και οι διμερείς χορηγοί βοήθειας, η διαδικασία μεταρρυθμίσεων στηρίχθηκε από τη μακροοικονομική χρηματοδοτική συνδρομή της ΕΚ υπό την προϋπόθεση της προηγούμενης εκπλήρωσης ορισμένων όρων οικονομικής και διαρθρωτικής πολιτικής. Με την απόφαση 2001/549/ΕΚ του Συμβουλίου, της 16ης Ιουλίου 2001, το 2001 χορηγήθηκε δάνειο 225 εκατομμυρίων EUR στο πλαίσιο της πρώτης πράξης ΜΧΣ. Η δανειοδοτική συμφωνία μεταξύ της Κοινότητας και της ΟΔΓ υπογράφηκε στις 17 Σεπτεμβρίου 2001, και η πληρωμή έγινε σε μια δόση στις 17 Οκτωβρίου 2001. Με την απόφαση 2002/882/ΕΚ του Συμβουλίου της 5ης Νοεμβρίου 2002, η Κοινότητα χορήγησε συμπληρωματική μακροοικονομική χρηματοδοτική συνδρομή στην ΟΔΓ, περιλαμβανομένου ενός μακροπρόθεσμου δανείου 55 εκατομμυρίων EUR, με στόχο την εξασφάλιση της βιωσιμότητας του ισοζυγίου πληρωμών και την ενίσχυση των συναλλαγματικών αποθεμάτων της χώρας, πέραν της χρηματοδότησης που χορηγήθηκε βάσει της τριετούς συμφωνίας διευρυμένης χρηματοδοτικής διευκόλυνσης που συνήφθη με το ΔΝΤ και του πακέτου δανείων υπό ευνοϊκούς όρους που διέθεσε η Παγκόσμια Τράπεζα. Η συμφωνία δανείου μεταξύ της Κοινότητας και της ΟΔΓ υπογράφηκε στις 13 Δεκεμβρίου 2002. Στις 4 Φεβρουαρίου 2003 τέθηκε σε ισχύ νέος συνταγματικός χάρτης για τη χώρα, σύμφωνα με τον οποίο η ΟΔΓ μετονομάσθηκε σε Ένωση Κρατών Σερβίας και Μαυροβουνίου. Η Επιτροπή κατέβαλε τις πρώτες δύο δόσεις του δανείου των 55 εκατομμυρίων EUR (10 εκατομμύρια και 30 εκατομμύρια EUR) στην ΕΚΣΜ στις 28 Φεβρουαρίου και την 1η Σεπτεμβρίου 2003 (σύμφωνα με τη συμπληρωματική συμφωνία δανειοδότησης της 25ης Ιουλίου 2003). Με την απόφαση 2003/825/ΕΚ, του Συμβουλίου της 25ης Νοεμβρίου 2003, η δανειακή συνιστώσα της μακροοικονομικής χρηματοδοτικής συνδρομής αυξήθηκε σε 80 εκατομμύρια EUR υπό μορφή δανείων για να αντιμετωπιστούν οι συμπληρωματικές χρηματοδοτικές ανάγκες που προσδιόρισε το ΔΝΤ. Η εφαρμογή της ΜΧΣ παρατάθηκε εν συνεχεία μέχρι τις 30 Ιουνίου 2006 (απόφαση 2004/862/ΕΚ του Συμβουλίου της 7ης Δεκεμβρίου 2004), και στις 4 Μαΐου 2005 χορηγήθηκε η τρίτη δόση δανείου 15 εκατομμυρίων EUR στην ΕΚΣΜ, σύμφωνα με τη συμπληρωματική συμφωνία δανειοδότησης της 7ης Απριλίου 2005. Εντούτοις, λόγω των μεταγενέστερων σημαντικών βελτιώσεων στην κατάσταση της εξωτερικής χρηματοδότησης του Μαυροβουνίου και της Σερβίας το 2006, δεν εκταμιεύθηκαν τα δάνεια της τέταρτης και πέμπτης (και τελικής) δόσης αυτής της συνδρομής. Επί του παρόντος, οι δύο χώρες δεν απαιτούν περαιτέρω εξωτερική μακροοικονομική χρηματοδοτική συνδρομή από την Κοινότητα. Όταν χορηγήθηκε η προαναφερόμενη μακροοικονομική χρηματοδοτική συνδρομή στην Ομοσπονδιακή Δημοκρατία της Γιουγκοσλαβίας και, από το 2003, στην Ένωση Κρατών Σερβίας και Μαυροβουνίου, η Σερβία και το Μαυροβούνιο αποτελούσαν από κοινού ενιαίο κυρίαρχο κράτος. Η κατάσταση εξελίχθηκε σταδιακά με την αυξανόμενη αυτονομία των δύο χωρών. Ειδικότερα, ο συνταγματικός χάρτης της ΕΚΣΜ που εγκρίθηκε στις 4 Φεβρουαρίου 2003, προέβλεπε τη δυνατότητα μετά τη λήξη της τριετούς περιόδου να μπορεί καθένα από τα κράτη μέλη της ΕΚΣΜ να αποφασίσει να αποσχισθεί από την ΕΚΣΜ κατόπιν δημοψηφίσματος. Σε τέτοια περίπτωση το άλλο κράτος θα γινόταν το διάδοχο κράτος της ΕΚΣΜ. Στις 21 Μαΐου 2006 πραγματοποιήθηκε στο Μαυροβούνιο δημοψήφισμα για την ανεξαρτησία της χώρας. Η πλειοψηφία των εκλογέων (55,4%) ψήφισαν υπέρ της ανεξαρτησίας του Μαυροβουνίου. Στις 3 Ιουνίου 2006 το Κοινοβούλιο του Μαυροβουνίου κήρυξε την πλήρη ανεξαρτησία του Μαυροβουνίου βάσει του διεθνούς δικαίου. Η Σερβία αναγνώρισε την ανεξαρτησία του Μαυροβουνίου και στις 5 Ιουνίου 2006 το κοινοβούλιο της Σερβίας εξέδωσε απόφαση που όριζε τη Σερβία ως διάδοχο κράτος της Ένωσης Κρατών Σερβίας και Μαυροβουνίου. Στις 12 Ιουνίου 2006, το Συμβούλιο αναγνώρισε το Μαυροβούνιο ως κυρίαρχο και ανεξάρτητο κράτος και έλαβε υπόψη την προαναφερόμενη απόφαση του Κοινοβουλίου της Σερβίας. Στις 10 Ιουλίου 2006, η Σερβία και το Μαυροβούνιο συνήψαν διμερή συμφωνία για τη ρύθμιση της συμμετοχής τους στους διεθνείς χρηματοπιστωτικούς οργανισμούς και στην κατανομή των χρηματοπιστωτικών απαιτήσεων και υποχρεώσεων. Σύμφωνα με το προσάρτημα 4 αυτής της συμφωνίας (όπως μεταφέρεται στο παράρτημα του παρόντος μνημονίου), τα δάνεια μακροοικονομικής χρηματοδοτικής συνδρομής που έχουν χορηγηθεί στην ΟΔΓ ή στην ΕΚΣΜ αποδίδονται με αναλογία 90% στη Σερβία και 10% στο Μαυροβούνιο, με εξαίρεση το μεγαλύτερο κοινοτικό δάνειο των 225 εκατομμυρίων EUR, για το οποίο ισχύει η αρχή του τελικού δικαιούχου (99,47% για τη Σερβία και 0,53% για το Μαυροβούνιο). Δυνάμει αυτής της συμφωνίας, η Σερβία και το Μαυροβούνιο τήρησαν εν συνεχεία τις υποχρεώσεις τους όσον αφορά την εξυπηρέτηση του χρέους προς την Κοινότητα και δεν προέκυψαν καθυστερούμενες οφειλές. Στις 18 Ιανουαρίου 2007, το Μαυροβούνιο έγινε δεκτό ως μέλος στο Διεθνές Νομισματικό Ταμείο και στην Παγκόσμια Τράπεζα. Στις 22 Ιανουαρίου 2007, το Συμβούλιο εξέδωσε την απόφαση 2007/49/ΕΚ για την καθιέρωση νέας ευρωπαϊκής εταιρικής σχέσης με το Μαυροβούνιο. Στις 15 Οκτωβρίου 2007, υπογράφηκε η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους και του Μαυροβουνίου (COM(2007) 350). |

139 | Ισχύουσες διατάξεις στον τομέα της πρότασης Δεν υφίστανται διατάξεις στον τομέα που καλύπτεται από την πρόταση. |

140 | Συνέπεια με άλλες πολιτικές και στόχους της Ένωσης Η πρόταση είναι σύμφωνη με τα συμπεράσματα του Συμβουλίου Γενικών Υποθέσεων και Εξωτερικών Σχέσεων της 12ης Ιουνίου 2006, σύμφωνα με τα οποία η Ευρωπαϊκή Ένωση και τα κράτη μέλη της αποφάσισαν να αναπτύξουν περαιτέρω τις σχέσεις τους με το Μαυροβούνιο ως κυρίαρχο, ανεξάρτητο κράτος. Επιπλέον, είναι σύμφωνη με την απόφαση 2007/49/ΕΚ του Συμβουλίου της 22ας Ιανουαρίου 2007 για τις αρχές, τις προτεραιότητες και τις προϋποθέσεις που εμπεριέχονται στην ευρωπαϊκή εταιρική σχέση με το Μαυροβούνιο, σύμφωνα με την οποία κύρια βραχυπρόθεσμη προτεραιότητα είναι η ολοκλήρωση της δημιουργίας του νομικού και θεσμικού πλαισίου που απαιτείται για ένα ανεξάρτητο κράτος, καθώς και η υπογραφή και επικύρωση των διεθνών μέσων στα οποία είχε προσχωρήσει η Ένωση Κρατών Σερβίας και Μαυροβουνίου. |

Διαβούλευση με τα ενδιαφερóμενα μέρη και εκτίμηση των επιπτώσεων |

Διαβούλευση με τα ενδιαφερόμενα μέρη |

211 | Μέθοδοι διαβούλευσης, κύριοι τομείς στόχου και γενικά χαρακτηριστικά των ερωτηθέντων Οι υπηρεσίες της Επιτροπής ήλθαν σε επαφή με τις αρχές της Σερβίας και του Μαυροβουνίου κατά την κατάρτιση της παρούσας πρότασης της Επιτροπής. Επιπλέον, η Επιτροπή ενημέρωσε την Οικονομική και Δημοσιονομική Επιτροπή σχετικά με τα κύρια σημεία της πρότασης πριν την υποβάλλει στο Συμβούλιο. |

212 | Σύνοψη των απαντήσεων και τρόπος με τον οποίον λήφθηκαν υπόψη Τα μέλη της Οικονομικής και Δημοσιονομικής Επιτροπής δεν προέβαλαν αντιρρήσεις, ούτε και οι αρχές της Σερβίας και του Μαυροβουνίου. |

Προσφυγή στη γνώμη εμπειρογνωμόνων |

229 | Δεν υπήρξε ανάγκη προσφυγής σε εξωτερική εμπειρογνωμοσύνη. |

230 | Εκτίμηση των επιπτώσεων Μετά την ανεξαρτησία του Μαυροβουνίου, η Σερβία ανακηρύχθηκε διάδοχο κράτος της ΕΚΣΜ και ως εκ τούτου ανέλαβε τη νομική ευθύνη για την εξόφληση των δανείων ΜΧΣ. Στα τέλη του 2006 η Επιτροπή έλαβε τη μετάφραση στην αγγλική της διμερούς συμφωνίας που συνήφθη μεταξύ των δύο χωρών στις 10 Ιουλίου 2006, σύμφωνα με την οποία έγινε διαχωρισμός της οικονομικής υποχρέωσης εξόφλησης των δανείων μεταξύ των δύο χωρών. Επιπλέον, δεδομένου ότι οι τόκοι επί των δανείων ΜΧΣ εξυπηρετούνται τώρα με δύο χωριστές πληρωμές και όχι, όπως συνέβαινε προηγουμένως, με μία μόνο πληρωμή από την Εθνική Τράπεζα της Σερβίας, η Επιτροπή θεωρεί σκόπιμο να προσαρμόσει τη νομική κατάσταση των ανεξόφλητων δανείων σύμφωνα με το διαχωρισμό της ευθύνης που συμφωνήθηκε από τα δύο μέρη. Μια από τις λύσεις που εξετάστηκαν ήταν να ζητηθεί από τη Σερβία σαφή γραπτή επιβεβαίωση ότι, ανεξάρτητα από τη διμερή συμφωνία μεταξύ της Σερβίας και του Μαυροβουνίου της 10ης Ιουλίου 2006, παραμένει ο υπεύθυνος κρατικός δανειολήπτης αρμόδιος για την πλήρη εξυπηρέτηση των δανείων, περιλαμβανομένων των δανείων που αφορούν το Μαυροβούνιο. Εντούτοις, λόγω της μακράς περιόδου κατά την οποία θα λάβουν χώρα οι επιστροφές και λαμβανομένων υπόψη των σχέσεων που αναπτύσσει η Κοινότητα με τις δύο χώρες, θεωρείται σκόπιμο να εγκρίνει η Κοινότητα το διαχωρισμό του χρέους που συμφωνήθηκε διμερώς μεταξύ των δύο χωρών. Αυτή ήταν και η λύση που είχε επιλεγεί στην περίπτωση της Τσεχοσλοβακίας (Απόφαση 94/61/ΕΚ του Συμβουλίου της 24ης Ιανουαρίου 1994). Μια νέα συμφωνία δανείου με το Μαυροβούνιο θα αποσαφηνίσει τη νομική κατάσταση της Κοινότητας όσον αφορά την εξόφληση των δανείων ΜΧΣ. Σχετικά με τη Σερβία, υπάρχουν ήδη συμφωνίες δανείου οι οποίες θα πρέπει απλώς να προσαρμοστούν στις νέες συνθήκες που επικράτησαν μετά τη σύσταση αυτοτελούς υποχρέωσης του Μαυροβουνίου. Αυτό μπορεί να γίνει με ανταλλαγή επιστολών με τις αρχές της Σερβίας. |

Νομικά στοιχεία της πρότασης |

305 | Συνοπτική παρουσίαση της προτεινόμενης δράσης Σύμφωνα με το άρθρο 1 της πρότασης, το Μαυροβούνιο αναλαμβάνει χωριστή ευθύνη για τις πληρωμές του κεφαλαίου, των τόκων και άλλων επιβαρύνσεων που σχετίζονται με την εξυπηρέτηση των 6.703.388,62 EUR από τα μακροπρόθεσμα κοινοτικά δάνεια συνολικού ύψους 280 εκατομμυρίων EUR που είχαν χορηγηθεί στην ΟΔΓ/ΕΚΣΜ. Για το σκοπό αυτό, η Επιτροπή εξουσιοδοτείται να υπογράψει με τις αρχές του Μαυροβουνίου νέα συμφωνία δανείου για τα ποσά που αναλογούν στο Μαυροβούνιο ουσιαστικά υπό τους όρους που καθορίζονται στις ισχύουσες συμφωνίες δανείου. Σύμφωνα με το άρθρο 2 της πρότασης, οι υποχρεώσεις της Σερβίας, ως διαδόχου κράτους της ΕΚΣΜ, προς την Κοινότητα στο πλαίσιο των σημερινών συμφωνιών δανείου μειώνονται ανάλογα κατά την υπογραφή της νέας δανειοδοτικής συμφωνίας μεταξύ της Κοινότητας και του Μαυροβουνίου. Η Επιτροπή εξουσιοδοτείται καταλλήλως να συνάψει με τη Σερβία ρυθμίσεις για την τροποποίηση των συμφωνιών δανείου που ισχύουν σήμερα. Σύμφωνα με το άρθρο 3 της πρότασης, το σχετικό κόστος και οι δαπάνες που προκύπτουν για την Κοινότητα από τη σύναψη και την εφαρμογή των ρυθμίσεων που προβλέπονται στα άρθρα 1 και 2, επιβαρύνουν το Μαυροβούνιο και τη Σερβία, αντίστοιχα. Η προτεινόμενη απόφαση του Συμβουλίου δεν δίνει δικαίωμα στις δύο χώρες για πρόσθετες εκταμιεύσεις μακροοικονομικής χρηματοδοτικής συνδρομής από την Κοινότητα. Η απόφαση θα αρχίσει να ισχύει την τρίτη ημέρα από τη δημοσίευσή της στην Επίσημη Εφημερίδα. |

310 | Νομική βάση Συνθήκη ΕΚ, άρθρο 308. |

329 | Αρχή της επικουρικότητας Η πρόταση αποτελεί νόμιμη προσαρμογή της μακροοικονομικής χρηματοδοτικής συνδρομής που χορήγησε η Κοινότητα, στη νέα πραγματικότητα, η οποία μπορεί να γίνει μόνο από την ίδια την Κοινότητα. |

Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: |

331 | Η προτεινόμενη δράση προϋποθέτει τη σύναψη νέας συμφωνίας δανείου με το Μαυροβούνιο, ενώ προβλέπεται ότι η ισχύουσα συμφωνία δανείου με τη Σερβία θα τροποποιηθεί με ανταλλαγή επιστολών με τις αρχές της Σερβίας. |

332 | Επομένως η διοικητική επιβάρυνση για την Κοινότητα και τις εθνικές κυβερνήσεις ελαχιστοποιείται και είναι ανάλογη προς το στόχο της πρότασης. |

Επιλογή μέσων |

342 | Άλλα μέσα δεν θα ήσαν επαρκή για τους ακόλουθους λόγους: Οι ισχύουσες συμφωνίες δανείου με την ΟΔΓ/ΕΚΣΜ συνήφθησαν βάσει αποφάσεων του Συμβουλίου. Επειδή οι εν λόγω αποφάσεις του Συμβουλίου έχουν λήξει και η Επιτροπή δεν έχει εξουσιοδοτηθεί να συνάψει συμφωνία με το Μαυροβούνιο όσον αφορά τη μακροοικονομική χρηματοδοτική συνδρομή ή να δεχθεί περιορισμό της ευθύνης της Σερβίας ως διαδόχου κράτους της ΟΔΓ/ΕΚΣΜ, η θέσπιση νέας απόφασης του Συμβουλίου είναι αναγκαία για την εφαρμογή των προτεινόμενων δράσεων. |

Δημοσιονομικές επιπτώσεις |

409 | Η πρόταση δεν έχει καμία επίπτωση στον κοινοτικό προϋπολογισμό. |

2. ΠΑΡΑΡΤΗΜΑ

ΣΥΜΦΩΝΙΑ

ΜΕΤΑΞΥ ΤΗΣ ΔΗΜΟΚΡΑΤΙΑΣ ΤΗΣ ΣΕΡΒΙΑΣ ΚΑΙ ΤΗΣ ΔΗΜΟΚΡΑΤΙΑΣ ΤΟΥ ΜΑΥΡΟΒΟΥΝΙΟΥ ΓΙΑ ΤΗ ΡΥΘΜΙΣΗ ΤΗΣ ΣΥΜΜΕΤΟΧΗΣ ΣΕ ΔΙΕΘΝΕΙΣ ΧΡΗΜΑΤΟΠΙΣΤΩΤΙΚΟΥΣ ΟΡΓΑΝΙΣΜΟΥΣ ΚΑΙ ΤΗΝ ΚΑΤΑΝΟΜΗ ΤΩΝ ΧΡΗΜΑΤΟΠΙΣΤΩΤΙΚΩΝ ΑΠΑΙΤΗΣΕΩΝ ΚΑΙ ΥΠΟΧΡΕΩΣΕΩΝ

(Ανεπίσημη μετάφραση)

Η Δημοκρατία της Σερβίας και η Δημοκρατία του Μαυροβουνίου είχαν συνομιλίες και διεξήγαγαν διαπραγματεύσεις στο Βελιγράδι στις 13 Ιουνίου 2006 και στην Ποντγκόριτσα στις 28 Ιουνίου 2006, και

προς το συμφέρον των αντίστοιχων χωρών και πολιτών τους, εξέφρασαν τη βούλησή τους να επιλύσουν καλή τη πίστει τα θέματα που αφορούν τη συμμετοχή τους σε διεθνείς χρηματοπιστωτικούς οργανισμούς και να αποφασίσουν για την ισόρροπη κατανομή των χρηματοπιστωτικών απαιτήσεων και υποχρεώσεων τους, και

κατέληξαν σε συμφωνία, ως εξής:

Γενικές διατάξεις

Άρθρο 1

Για τους σκοπούς της παρούσας συμφωνίας:

[…]

- ως «ΟΔΓ» νοείται η πρώην Ομοσπονδιακή Δημοκρατία της Γιουγκοσλαβίας·

- ως «ΕΚΣΜ» νοείται η πρώην Ένωση Κρατών Σερβίας και Μαυροβουνίου·

[…]

Χρηματοπιστωτικές απαιτήσεις και υποχρεώσεις

Χρηματοπιστωτικές απαιτήσεις

[…]

Χρηματοπιστωτικές υποχρεώσεις

Άρθρο 12

[…]

Προσάρτημα 4 – Η έρευνα για το εξωτερικό χρέος της ΕΚΣΜ στο πλαίσιο των συμβάσεων που υπέγραψαν η πρώην ΟΔΓ και η ΕΚΣΜ αντίστοιχα, αποτελεί αναπόσπαστο τμήμα της παρούσας συμφωνίας […]

[…]

Άρθρο 16

Η Δημοκρατία της Σερβίας και η Δημοκρατία του Μαυροβουνίου συμφώνησαν να εξακολουθήσουν να εξυπηρετούν τις χρηματοπιστωτικές υποχρεώσεις τους έναντι της Ευρωπαϊκής Επιτροπής όσον αφορά τα δάνεια μακροοικονομικής χρηματοδοτικής συνδρομής με αναλογία 90% για τη Δημοκρατία της Σερβίας και 10% για τη Δημοκρατία του Μαυροβουνίου.

[…]

Βελιγράδι, 10 Ιουλίου 2006

Υπεγράφη για και εξ ονόματος της Δημοκρατίας της Σερβίας

Υπεγράφη για και εξ ονόματος της Δημοκρατίας του Μαυροβουνίου

[…]

ΠΡΟΣΑΡΤΗΜΑ 4 |

ΕΠΙΣΚΟΠΗΣΗ ΓΙΑ ΤΟ ΕΞΩΤΕΡΙΚΟ ΧΡΕΟΣ ΤΗΣ ΕΚΣΜ |

ΒΑΣΕΙ ΤΩΝ ΣΥΜΦΩΝΙΩΝ ΠΟΥ ΥΠΕΓΡΑΨΑΝ Η ΟΔΓ ΚΑΙ Η ΕΚΣΜ |

στις 21 Μαΐου 2006 |

σε USD σύμφωνα με τη τον πίνακα συναλλαγματικών ισοτιμιών αριθ. 121 που ίσχυε στις 30 Ιουνίου 2006 |

ΣΥΝΗΘΗΣ ΤΙΜΗ | ΝΟΜΙΣΜΑ | ΣΕΡΒΙΑ | ΜΑΥΡΟΒΟΥΝΙΟ | ΣΥΝΟΛΟ |

ΔΙΕΘΝΕΙΣ ΧΡΗΜΑΤΟΠΙΣΤΩΤΙΚΟΙ ΟΡΓΑΝΙΣΜΟΙ ΚΑΙ ΕΕ |

[…] | […] | […] | […] | […] |

ΕΕ |

ΕΕ - 225 εκατομμύρια | EUR | 223.796.611,38 | 1.203.388,62 | 225.000.000,00 |

ΕΕ - 55 εκατομμύρια | EUR | 49.500.000,00 | 5.500.000,00 | 55.000.000,00 |

[…] | EUR |

EUR | 273.296.611,38 | 6.703.388,62 | 280.000.000,00 |

[…] |

Σύνολο σε USD | 342.686.679,19 | 8.405.380,42 | 351.092.059,60 |

2008/0086 (CNS)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

για τη σύσταση αυτοτελούς υποχρέωσης του Μαυροβουνίου και την αντίστοιχη μείωση της υποχρέωσης της Σερβίας όσον αφορά το μακροπρόθεσμο δάνειο που χορήγησε η Κοινότητα στην Ένωση Κρατών Σερβίας και Μαυροβουνίου (πρώην Ομοσπονδιακή Δημοκρατία της Γιουγκοσλαβίας) δυνάμει των αποφάσεων 2001/549/EΚ και 2002/882/EΚ του Συμβουλίου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 308,

την πρόταση της Επιτροπής,[1],

τη γνώμη του Ευρωπαϊκού Κοινοβουλίου[2],

Εκτιμώντας τα εξής:

(1) Δυνάμει της αποφάσεως 2001/549/ΕΚ του Συμβουλίου της 16ης Ιουλίου 2001 για τη χορήγηση μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας[3], η Κοινότητα χορήγησε στην Ομοσπονδιακή Δημοκρατία της Γιουγκοσλαβίας μακροπρόθεσμο δάνειο ύψους 225 εκατομμυρίων EUR με στόχο την εξασφάλιση της βιωσιμότητας του ισοζυγίου πληρωμών και την ενίσχυση των συναλλαγματικών αποθεμάτων της χώρας. Η Επιτροπή εκταμίευσε πλήρως το δάνειο σε μια μόνο δόση τον Οκτώβριο 2001.

(2) Δυνάμει της αποφάσεως 2002/882/ΕΚ του Συμβουλίου της 5ης Νοεμβρίου 2002 για τη χορήγηση συμπληρωματικής μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας (ΟΔΓ)[4], η Κοινότητα χορήγησε στην Ομοσπονδιακή Δημοκρατία της Γιουγκοσλαβίας δάνειο ύψους 55 εκατομμυρίων EUR με στόχο την εξασφάλιση της βιωσιμότητας του ισοζυγίου πληρωμών και την ενίσχυση των συναλλαγματικών αποθεμάτων της χώρας. Η Επιτροπή εκταμίευσε πλήρως το δάνειο σε τρεις δόσεις ύψους 10 εκατομμύρια EUR τον Φεβρουάριο 2003, 30 εκατομμύρια EUR το Σεπτέμβριο 2003 και 15 εκατομμύρια EUR τον Απρίλιο 2005, αντιστοίχως.

(3) Σύμφωνα με το συνταγματικό χάρτη που θεσπίστηκε στις 4 Φεβρουαρίου 2003, η Ομοσπονδιακή Δημοκρατία της Γιουγκοσλαβίας ανασυστάθηκε ως η Ένωση Κρατών Σερβίας και Μαυροβουνίου.

(4) Στις 3 Ιουνίου 2006 και μετά το δημοψήφισμα του Μαυροβουνίου της 21ης Μαΐου 2006, το κοινοβούλιο του Μαυροβουνίου υπερψήφισε διακήρυξη ανεξαρτησίας της Δημοκρατίας του Μαυροβουνίου, σύμφωνα με το άρθρο 60 του συνταγματικού χάρτη της Ένωσης Κρατών Σερβίας και Μαυροβουνίου, η οποία διακήρυσσε ότι το Μαυροβούνιο είναι ανεξάρτητο κράτος με πλήρη νομική προσωπικότητα στο πλαίσιο του διεθνούς δικαίου.

(5) Το κοινοβούλιο της Σερβίας εξέδωσε στις 5 Ιουνίου 2006 απόφαση η οποία όριζε τη Σερβία διάδοχο κράτος της Ένωσης Κρατών Σερβίας και Μαυροβουνίου.

(6) Το Συμβούλιο, στα συμπεράσματά του της 12ης Ιουνίου 2006, έλαβε υπόψη τη διακήρυξη του κοινοβουλίου του Μαυροβουνίου και την απόφαση του κοινοβουλίου της Σερβίας και δήλωσε ότι η Ευρωπαϊκή Ένωση και τα κράτη μέλη αποφάσισαν να αναπτύξουν τις σχέσεις με το Μαυροβούνιο ως κυρίαρχο και ανεξάρτητο κράτος.

(7) Στις 10 Ιουλίου 2006, το Μαυροβούνιο και η Σερβία συνήψαν συμφωνία για τη ρύθμιση της συμμετοχής τους στους διεθνείς χρηματοπιστωτικούς οργανισμούς και την κατανομή των χρηματοπιστωτικών απαιτήσεων και υποχρεώσεων, βάσει της οποίας τα δάνεια μακροοικονομικής χρηματοδοτικής συνδρομής που χορηγήθηκαν στην Ομοσπονδιακή Δημοκρατία της Γιουγκοσλαβίας ή στην Ένωση Κρατών Σερβίας και Μαυροβουνίου θα εξακολουθήσουν να εξυπηρετούνται σε αναλογία 90% από τη Σερβία και 10% από το Μαυροβούνιο, εκτός εάν χρησιμοποιηθεί άλλο ποσοστό σύμφωνα με την αρχή του τελικού δικαιούχου.

(8) Το Μαυροβούνιο και η Σερβία εξακολουθούν να εκπληρώνουν πλήρως, μέσω της Κεντρικής Τράπεζας του Μαυροβουνίου και της Εθνικής Τράπεζας της Σερβίας, τις υποχρεώσεις τους όσον αφορά την εξυπηρέτηση του χρέους, που απορρέουν από τις δανειοδοτικές πράξεις της Κοινότητας.

(9) Σύμφωνα με το προσάρτημα 4 της συμφωνίας της 10ης Ιουλίου 2006 μεταξύ του Μαυροβουνίου και της Σερβίας, αποδόθηκε στο Μαυροβούνιο συνολικό χρέος 6.703.388,62 EUR που απορρέει από τα δάνεια μακροοικονομικής χρηματοδοτικής συνδρομής.

(10) Οι δύο χώρες εκπληρώνουν τις υποχρεώσεις τους όσον αφορά την εξυπηρέτηση του χρέους σύμφωνα με την αναλογία 10:90 που συμφωνήθηκε μεταξύ τους, με εξαίρεση ένα δάνειο που εξυπηρετείται σύμφωνα με την αρχή του τελικού δικαιούχου (99,47% για τη Σερβία και 0,53% για το Μαυροβούνιο).

(11) Λαμβάνοντας υπόψη τις σχέσεις που έχουν αναπτυχθεί μεταξύ της Ευρωπαϊκής Ένωσης και του Μαυροβουνίου ως ανεξάρτητου κράτους, ιδίως την ευρωπαϊκή εταιρική σχέση που έχει καθιερωθεί με την απόφαση 2007/49/ΕΚ[5] του Συμβουλίου και τη μακρά περίοδο κατά την οποία θα πρέπει να πραγματοποιηθούν πληρωμές, η Επιτροπή πρέπει να εξουσιοδοτηθεί να λάβει τα αναγκαία μέτρα ώστε να εξασφαλίσει την κατανομή των υποχρεώσεων που απορρέουν από τα χορηγηθέντα δάνεια δυνάμει των αποφάσεων 2001/549/ΕΚ και 2002/882/ΕΚ του Συμβουλίου, μεταξύ του Μαυροβουνίου και της Σερβίας με την αναλογία που έχει συμφωνηθεί διμερώς από τις δύο χώρες.

(12) Το Μαυροβούνιο ή η Σερβία δεν δικαιούνται πρόσθετης εκταμίευσης μακροοικονομικής χρηματοδοτικής συνδρομής βάσει της παρούσας απόφασης.

(13) Η Επιτροπή ζήτησε τη γνώμη της Οικονομικής και Δημοσιονομικής Επιτροπής πριν υποβάλει την πρότασή της·

(14) Η συνθήκη δεν προβλέπει, για την έκδοση της παρούσας αποφάσεως, εξουσίες άλλες εκτός από εκείνες που αναφέρονται στο άρθρο 308,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το Μαυροβούνιο αναλαμβάνει αυτοτελή υποχρέωση για τις πληρωμές που καλύπτουν το κεφάλαιο, τους τόκους και άλλες επιβαρύνσεις που σχετίζονται με την εξυπηρέτηση των 6.703.388,62 EUR από τα μακροπρόθεσμα κοινοτικά δάνεια συνολικού ύψους 280 εκατομμυρίων EUR που είχαν χορηγηθεί στην Ένωση Κρατών Σερβίας και Μαυροβουνίου (πρώην Ομοσπονδιακή Δημοκρατία της Γιουγκοσλαβίας) δυνάμει των αποφάσεων 2001/549/ΕΚ και 2002/882/ΕΚ του Συμβουλίου.

2. Για το σκοπό αυτό, η Επιτροπή εξουσιοδοτείται να υπογράψει, κατόπιν διαβουλεύσεων με την Οικονομική και Δημοσιονομική Επιτροπή, με τις αρχές του Μαυροβουνίου αυτοτελή συμφωνία δανείου για τα ποσά που αναλογούν στο Μαυροβούνιο και ουσιαστικά υπό τους όρους που καθορίζονται στη:

- Συμφωνία δανείου της 17ης Σεπτεμβρίου 2001 μεταξύ της Ευρωπαϊκής Κοινότητας και της Ομοσπονδιακής Δημοκρατίας της Γιουγκοσλαβίας,

- Συμφωνία δανείου της 13ης Δεκεμβρίου 2002 μεταξύ της Ευρωπαϊκής Κοινότητας και της Ομοσπονδιακής Δημοκρατίας της Γιουγκοσλαβίας,

- Συμπληρωματική συμφωνία δανείου της 25ης Ιουλίου 2003 μεταξύ της Ευρωπαϊκής Κοινότητας και της Ένωσης Κρατών Σερβίας και Μαυροβουνίου, και

- Συμπληρωματική συμφωνία δανείου της 7ης Απριλίου 2005 μεταξύ της Ευρωπαϊκής Κοινότητας και της Ένωσης Κρατών Σερβίας και Μαυροβουνίου, και

Ειδικότερα, το επιτόκιο και οι προθεσμίες πληρωμής των τόκων και εξόφλησης του κεφαλαίου είναι οι ίδιες με εκείνες που καθορίζονται στις συμβάσεις δανεισμού που επισυνάπτονται στις συμφωνίες που αναφέρονται στην παρούσα παράγραφο.

3. Η παρούσα απόφαση δεν παρέχει δικαίωμα στο Μαυροβούνιο σε πρόσθετες εκταμιεύσεις μακροοικονομικής χρηματοδοτικής συνδρομής από την Κοινότητα.

Άρθρο 2

1. Κατά την υπογραφή της αυτοτελούς συμφωνίας δανείου μεταξύ της Κοινότητας και του Μαυροβουνίου που αναφέρεται στο άρθρο 1 παράγραφος 2, η ευθύνη της Σερβίας προς την Κοινότητα ως διάδοχο κράτος της Ένωσης Κρατών Σερβίας και Μαυροβουνίου, μειώνεται αντίστοιχα.

2. Η Επιτροπή εξουσιοδοτείται να συνάψει συμφωνία με τη Σερβία για να τροποποιήσει τις ισχύουσες συμφωνίες δανείων που αναφέρονται στο άρθρο 1 παράγραφος 2.

3. Η παρούσα απόφαση δεν δίνει δικαίωμα στη Σερβία για πρόσθετες εκταμιεύσεις μακροοικονομικής χρηματοδοτικής συνδρομής από την Κοινότητα.

Άρθρο 3

1. Όλες οι σχετικές δαπάνες και το κόστος που απορρέουν για την Κοινότητα κατά τη σύναψη και εφαρμογή των ρυθμίσεων που προβλέπονται στο άρθρο 1, βαρύνουν το Μαυροβούνιο.

2. Όλες οι σχετικές δαπάνες και το κόστος που απορρέουν για την Κοινότητα κατά τη σύναψη και εφαρμογή των ρυθμίσεων που προβλέπονται στο άρθρο 2, βαρύνουν τη Σερβία.

Άρθρο 4

Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .

Βρυξέλλες,

Για το Συμβούλιο

Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας πολιτικής: Τίτλος 01 – Οικονομικές και χρηματοδοτικές υποθέσεις Δραστηριότητες: 03 – Διεθνείς οικονομικές και χρηματοδοτικές υποθέσεις |

Ονομασια της δρασησ: Προταση Αποφασησ του Συμβουλιου για τη συσταση αυτοτελουσ υποχρεωσησ του Μαυροβουνιου |

1. ΚΟΝΔΥΛΙΟ (Α) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

Άρθρο 01 03 02 — Μακροοικονομική συνδρομή

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1. Συνολικό κονδύλιο της δράσης (Μέρος Β):

Η παρούσα πρωτοβουλία δεν έχει δημοσιονομική επίπτωση.

2.2. Περίοδος υλοποίησης:

Δεν έχει εφαρμογή. ΄Εκτακτο μέτρο.

2.3. Συνολική πολυετής εκτίμηση δαπανών:

α) Ενδεικτικό χρονοδιάγραμμα πιστώσεων ανάληψης υποχρεώσεων/πιστώσεων πληρωμών (δημοσιονομική παρέμβαση) ( βλ. σημείο 6.1.1)

εκατομμύρια ευρώ ( μέχρι τρία δεκαδικά ψηφία )

2007 | 2008 | 2009 | Σύνολο |

Πιστώσεις ανάληψης υποχρεώσεων (ΠΑΥ) | 0 | 0 | 0 | 0 |

Πληρωμές | 0 | 0 | 0 | 0 |

β) Τεχνική και διοικητική συνδρομή και δαπάνες στήριξης ( βλ. σημείο 6.1.2 )

Πιστώσεις ανάληψης υποχρεώσεων (ΠΑΥ) | 0 | 0 | 0 | 0 |

Πληρωμές | 0 | 0 | 0 | 0 |

Μερικό σύνολο α+β |

Πιστώσεις ανάληψης υποχρεώσεων (ΠΑΥ) | 0 | 0 | 0 | 0 |

Πληρωμές | 0 | 0 | 0 | 0 |

γ) Συνολικές δημοσιονομικές επιπτώσεις των ανθρώπινων πόρων και των άλλων δαπανών διοικητικής λειτουργίας (βλ. σημεία 7.2 και 7.3)

Πιστώσεις ανάληψης υποχρεώσεων/ πιστώσεις πληρωμών | 0 | 0 | 0 | 0 |

ΣΥΝΟΛΟ α+β+γ |

Πιστώσεις ανάληψης υποχρεώσεων (ΠΑΥ) | 0 | 0 | 0 | 0 |

Πληρωμές | 0 | 0 | 0 | 0 |

2.4. Συμβατότητα με το δημοσιονομικό προγραμματισμό και με τις δημοσιονομικές προοπτικές

Η πρόταση δεν έχει δημοσιονομικές επιπτώσεις.

2.5. Δημοσιονομικές επιπτώσεις επί των εσόδων

Η πρόταση δεν έχει δημοσιονομική επίπτωση στα έσοδα.

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

ΜΥΔ | Διαχωριζόμενες | ΟΧΙ | ΟΧΙ | ΟΧΙ | Αριθ. 4 |

4. ΝΟΜΙΚΗ ΒΑΣΗ

Άρθρο 308 της Συνθήκης

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Αναγκαιότητα της κοινοτικής παρέμβασης

5.1.1. Επιδιωκόμενοι στόχοι

Η παρούσα πρόταση αποσκοπεί:

- στη σύσταση αυτοτελούς υποχρέωσης του Μαυροβουνίου έναντι της Κοινότητας, που αντιστοιχεί και αντικαθιστά το μερίδιό του στα ισχύοντα δάνεια μακροοικονομικής χρηματοδοτικής συνδρομής της ΕΚ προς την πρώην ΄Ενωση Κρατών Σερβίας και Μαυροβουνίου (ΕΚΣΜ)·

- και στην αντίστοιχη μείωση του σημερινού συνολικού ποσού των υποχρεώσεων που οφείλει νομικά να εξυπηρετήσει η Σερβία δυνάμει προηγούμενων αποφάσεων του Συμβουλίου και του δηλωθέντος καθεστώτος της ως διάδοχου κράτους της Ένωσης Κρατών Σερβίας και Μαυροβουνίου.

Αυτό θα διευκολύνει ιδίως κάθε ενδεχόμενη μελλοντική πράξη αναχρηματοδότησης ή αναδιάρθρωσης είτε στην περίπτωση που ζητηθεί βελτίωση του επιτοκίου των δανείων είτε στην περίπτωση που μια από τις δύο χώρες ζητήσει πρόωρη εξόφληση.

5.1.2. Μέτρα σχετικά με την εκ των προτέρων ( ex ante ) αξιολόγηση

Ουδέν. (Δεν έχει δημοσιονομικές επιπτώσεις).

5.1.3. Μέτρα μετά από την εκ των υστέρων αξιολόγηση

Μια εκ των υστέρων αξιολόγηση της προηγούμενης κοινοτικής μακροοικονομικής χρηματοδοτικής συνδρομής που χορηγήθηκε στην Ένωση Κρατών Σερβίας και Μαυροβουνίου έχει ήδη ανατεθεί από την Επιτροπή σε εξωτερικούς συμβούλους και βρίσκεται στο στάδιο εκτέλεσης.

5.2. Προβλεπόμενη δράση και λεπτομέρειες υλοποίησης της δημοσιονομικής παρέμβασης

Η τρέχουσα νομική βάση δεν εξασφαλίζει πλέον την κατάλληλη ασφάλεια δικαίου όσον αφορά τις πιστώσεις της κοινοτικής μακροοικονομικής χρηματοδοτικής συνδρομής στην πρώην ΟΔΓ και στην Ένωση Κρατών Σερβίας και Μαυροβουνίου, δεδομένου ότι οι ισχύουσες αποφάσεις δεν στοιχειοθετούν απαίτηση ή συμβατική υποχρέωση του Μαυροβουνίου. Ως εκ τούτου, η Επιτροπή προτίθεται να υποβάλει πρόταση απόφασης του Συμβουλίου για τη σύσταση αυτοτελούς υποχρέωσης του Μαυροβουνίου και την αντίστοιχη μείωση της ευθύνης της Δημοκρατίας της Σερβίας όσον αφορά τα μακροπρόθεσμα δάνεια που χορήγησε η Κοινότητα στην Ένωση Κρατών Σερβίας και Μαυροβουνίου.

Σύμφωνα με την πρόταση, το Μαυροβούνιο αναλαμβάνει αυτοτελή υποχρέωση για τις πληρωμές που καλύπτουν το κεφάλαιο, τους τόκους και άλλες επιβαρύνσεις που σχετίζονται με την εξυπηρέτηση των 6.703.388,62 EUR από τα μακροπρόθεσμα κοινοτικά δάνεια συνολικού ύψους 280 εκατομμυρίων EUR που είχαν χορηγηθεί στην ΟΔΓ/ΕΚΣΜ. Για το σκοπό αυτό, η Επιτροπή εξουσιοδοτείται να υπογράψει με τις αρχές του Μαυροβουνίου νέα συμφωνία δανείου για τα ποσά που αναλογούν στο Μαυροβούνιο και ουσιαστικά υπό τους όρους που καθορίζονται στις ισχύουσες συμφωνίες δανείου.

Ταυτόχρονα, οι υποχρεώσεις της Σερβίας, ως διάδοχου κράτους της ΕΚΣΜ, προς την Κοινότητα στο πλαίσιο των σημερινών συμφωνιών δανείου μειώνονται ανάλογα κατά την υπογραφή της νέας συμφωνίας δανείου μεταξύ της Κοινότητας και του Μαυροβουνίου. Η Επιτροπή εξουσιοδοτείται να συνάψει με τη Σερβία, στον κατάλληλο βαθμό, ρυθμίσεις για την τροποποίηση των συμφωνιών δανείου που ισχύουν σήμερα. Αυτό μπορεί να γίνει με ανταλλαγή επιστολών με τις αρχές της Σερβίας.

Όλες οι σχετικές δαπάνες και το κόστος που απορρέει για την Κοινότητα κατά την σύναψη και εφαρμογή των ρυθμίσεων που προβλέπονται στη νέα πρόταση, βαρύνουν το Μαυροβούνιο και τη Σερβία, αντίστοιχα.

Η προτεινόμενη απόφαση του Συμβουλίου δεν παρέχει δικαίωμα στις δύο χώρες σε πρόσθετες εκταμιεύσεις μακροοικονομικής χρηματοδοτικής συνδρομής από την Κοινότητα. Η παρούσα απόφαση παράγει αποτελέσματα την τρίτη ημέρα από τη δημοσίευσή της στην Επίσημη Εφημερίδα.

5.3. Μέθοδοι υλοποίησης

Η παρούσα συνδρομή θα εφαρμοστεί με άμεση κεντρική διαχείριση απευθείας από το μόνιμο προσωπικό της Επιτροπής.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1. Συνολικές δημοσιονομικές επιπτώσεις στο Μέρος Β - (για ολόκληρη την περίοδο προγραμματισμού)

Δεν έχει δημοσιονομικές επιπτώσεις.

6.1.1. Δημοσιονομική παρέμβαση

Πιστώσεις ανάληψης υποχρεώσεων (σε εκατ. ευρώ μέχρι τρίτου δεκαδικού ψηφίου)

Κατανομή | 2007 | 2008 | 2009 | Σύνολο |

Δόσεις μη επιστρεπτέας επιχορήγησης προς το Μαυροβούνιο | 0 | 0 | 0 | 0 |

ΣΥΝΟΛΟ | 0 | 0 | 0 | 0 |

6.1.2. Τεχνική και διοικητική βοήθεια, δαπάνες στήριξης και δαπάνες για τις τεχνολογίες της πληροφορίας (πιστώσεις ανάληψης υποχρεώσεων)

2007 | 2008 | 2009 | Σύνολο |

1) Τεχνική και διοικητική βοήθεια | 0 | 0 | 0 | 0 |

α) Γραφεία τεχνικής βοήθειας | 0 | 0 | 0 | 0 |

β) Άλλη τεχνική και διοικητική βοήθεια: - εσωτερική: - εξωτερική: εκ της οποίας, για την κατασκευή και τη συντήρηση ηλεκτρονικών συστημάτων διαχείρισης | 0 | 0 | 0 | 0 |

Υποσύνολο 1 | 0 | 0 | 0 | 0 |

2) Δαπάνες στήριξης | 0 | 0 | 0 | 0 |

α) Μελέτες (επιχειρησιακές αξιολογήσεις) | 0 | 0 | 0 | 0 |

β) Συνεδριάσεις εμπειρογνωμόνων | 0 | 0 | 0 | 0 |

γ) Πληροφόρηση και δημοσιεύσεις | 0 | 0 | 0 | 0 |

Υποσύνολο 2 | 0 | 0 | 0 | 0 |

ΣΥΝΟΛΟ | 0 | 0 | 0 | 0 |

6.2. Υπολογισμός του κόστους ανά προβλεπόμενο μέτρο στο μέρος B (για όλη την περίοδο προγραμματισμού)[6]

Πιστώσεις ανάληψης υποχρεώσεων (σε εκατ. ευρώ μέχρι τρίτου δεκαδικού ψηφίου)

Κατανομή | Είδος αποτελεσμάτων (έργα, φάκελοι) | Αριθ. υλοποιήσεων (Σύνολο για τα έτη 1…n) | Μέσο μοναδιαίο κόστος | Συνολικό κόστος (Σύνολο για τα έτη 1…n) |

1 | 2 | 3 | 4=(2X3) |

Δράση 1 - Μέτρο 1 - Μέτρο 2 Δράση 2 - Μέτρο 1- - Μέτρο 2 - Μέτρο 3 κ.λπ. |

ΣΥΝΟΛΙΚΟ ΚΟΣΤΟΣ | 0 | 0 | 0 | 0 |

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

Ουδέν.

Κατηγορία θέσεων απασχόλησης | Προσωπικό που θα διατεθεί για τη διαχείριση της δράσης από διαθέσιμους και/ή συμπληρωματικούς ανθρώπινους πόρους | Σύνολο | Περιγραφή των καθηκόντων που απορρέουν από τη δράση |

Αριθμός θέσεων μόνιμης απασχόλησης | Αριθμός θέσεων έκτακτης απασχόλησης |

Μόνιμοι ή έκτακτοι υπάλληλοι | Α B C |

Άλλοι ανθρώπινοι πόροι |

Σύνολο |

7.2. Συνολικές δημοσιονομικές επιπτώσεις των ανθρώπινων πόρων

Κατηγορία ανθρώπινων πόρων | Ποσά σε ευρώ | Μέθοδος υπολογισμού* |

Μόνιμο προσωπικό Έκτακτοι υπάλληλοι | 0 | 1/3 x μέση ετήσια δαπάνη για υπάλληλο του βαθμού A*5 – A*12 |

Άλλοι ανθρώπινοι πόροι (να αναφερθεί η γραμμή του προϋπολογισμού) |

Σύνολο | 0 |

Τα ποσά αντιστοιχούν στις συνολικές δαπάνες για δώδεκα μήνες.

7.3. Άλλες δαπάνες διοικητικής λειτουργίας που απορρέουν από τη δράση

Γραμμή προϋπολογισμού (αριθμός και ονομασία) | Ποσά σε ευρώ | Μέθοδος υπολογισμού |

Συνολικό κονδύλιο (Τίτλος A7) A0701 – Αποστολές A07030 – Συνεδριάσεις A07031 – Επιτροπές υποχρεωτικής γνωμοδότησης 1 A07032 – Επιτροπές μη υποχρεωτικής γνωμοδότησης 1 A07040 – Διασκέψεις A0705 – Μελέτες και παροχή συμβουλών Άλλες δαπάνες (να προσδιοριστούν)- Αξιολόγηση εκ των υστέρων | 0 |

Συστήματα πληροφόρησης (A-5001/A-4300) | 0 |

Άλλες δαπάνες – Μέρος A (να προσδιοριστούν) | 0 |

Σύνολο | 0 |

Τα ποσά αντιστοιχούν στις συνολικές δαπάνες για δώδεκα μήνες.

1 Να προσδιοριστεί το είδος κάθε επιτροπής καθώς και η ομάδα στην οποία ανήκει.

I. Ετήσιο σύνολο (7.2 + 7.3) | 0 |

II. Διάρκεια της δράσης | Σημειακή δράση |

III. Συνολικό κόστος της δράσης (I x II) | 0 |

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1. Σύστημα παρακολούθησης

Προβλέπεται η υπογραφή νέας συμφωνίας δανείου μεταξύ της Κοινότητας και του Μαυροβουνίου. Η Επιτροπή εξουσιοδοτείται επίσης να συνάψει με τη Σερβία, στον κατάλληλο βαθμό, ρυθμίσεις για την τροποποίηση των συμφωνιών δανείου που ισχύουν σήμερα. Αυτό μπορεί να γίνει με ανταλλαγή επιστολών με τις αρχές της Σερβίας.

Η Επιτροπή θα παρακολουθεί τακτικά τη συμμόρφωση με το χρονοδιάγραμμα εξοφλήσεων που έχει συμφωνηθεί.

8.2. Λεπτομέρειες διενέργειας και χρονοδιάγραμμα της προβλεπόμενης αξιολόγησης

Η προτεινόμενη πρόταση απόφασης του Συμβουλίου προβλέπει την υποβολή στο Ευρωπαϊκό Κοινοβούλιο και στο Συμβούλιο ετήσιας έκθεσης η οποία περιλαμβάνει αξιολόγηση της εφαρμογής της παρούσας συνδρομής. Μια εκ των υστέρων αξιολόγηση της προηγούμενης κοινοτικής μακροοικονομικής χρηματοδοτικής συνδρομής που χορηγήθηκε στην Ένωση Κρατών Σερβίας και Μαυροβουνίου έχει ήδη ανατεθεί από την Επιτροπή σε εξωτερικούς συμβούλους και βρίσκεται στο στάδιο εκτέλεσης.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι πόροι έχουν ήδη ελευθερωθεί, και η εξόφληση πραγματοποιείται σύμφωνα με το χρονοδιάγραμμα. Η χρήση της μακροοικονομικής χρηματοδοτικής συνδρομής υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, καθώς και της Ευρωπαϊκής Υπηρεσίας Καταπολέμησης της Απάτης (OLAF) και του Ελεγκτικού Συνεδρίου.

[1] ΕΕ C […] της […], σ. […].

[2] ΕΕ C […] της […], σ. […].

[3] ΕΕ L 197 της 21.7.2001, σ. 38. Απόφαση όπως τροποποιήθηκε με την απόφαση 2001/901/ΕΚ του Συμβουλίου (ΕΕ L 334 της 18.12.2001, σ. 30).

[4] ΕΕ L 308 της 9.11.2002, σ. 25. Απόφαση όπως τροποποιήθηκε τελευταία με την απόφαση 2004/862/ΕΚ του Συμβουλίου (ΕΕ L 370 της 17.12.2004, σ. 81).

[5] ΕΕ L 20 της 27.1.2007, σ. 16.

[6] Για περαιτέρω πληροφορίες, βλ. ειδική επεξηγηματική σημείωση.